**Mission:**

Frederikshavn Gymnasium og HF-Kursus er det centrale alment dannende gymnasium, som forbereder unge til en bred vifte af videregående uddannelser i et attraktivt læringsmiljø, der stimulerer lysten og viljen til læring. Vi udfordrer de unge til at blive nysgerrige, kritiske og demokratiske borgere og mennesker, der engagerer sig lokalt og globalt på baggrund af indsigt i vores omverden, historie og kultur. Skolen er en tryg ramme om et glad og udviklende ungdomsliv med fester og fællesarrangementer.

Frederikshavn Gymnasium og HF-Kursus bidrager som kultur- og vidensinstitution i lokalsamfundet til at skabe økonomisk og kulturel dynamik.

**Vision:**

Frederikshavn Gymnasium og HF-Kursus vil være den lokale toneangivende gymnasiale uddannelse, hvor høj faglighed, et frugtbart læringsmiljø, et levende fællesskab og en klar profil skaber engagerede elever og lærere. Gennem elevinddragelse og medindflydelse vil vi opdrage eleverne til demokrati og kritisk engagement byggende på viden og indsigt. Vi vil gennem et internationalt netværk med skoler i andre lande og skoleskibet ”Danmark” kombinere den lokale verden med den store. Samtidig vil skolen gennem et samarbejde med lokale virksomheder, foreninger og kulturinstitutioner gøre sig synlig.